Edmund Hillary

Edmund Hillary bio je novozelandski planinar i istraživač. Čuven je zbog toga što je 29. maja 1953. postao prvi čovjek sa uspješnim usponom na vrh Mount Everesta (8.850 metara nadmorske visine) sa šerpaskim vodičem Tenzing Norgayom.Hillary iz  Novog Zelanda i Tenzing ispenjali vrh

Rođen u Tuakauu (južno od Aucklanda), Hillary je učio u auklandskoj pravopisnoj školi. Da bi stigao do škole, Hillary je svaki dan trebao putovati dva sata, tokom kojih je marljivo čitao. Dok je bio mlad, bio je manji od svojih prijatelja i vrlo stidljiv, pa je izbjegavao nevolje sa svojim knjigama i snovima o pustolovnom životu. Njegovo zanimanje za planinarstvo je počelo na školskom putovanju u Ruapehu. Saznao je da je njegovo tijelo bilo fizički jako i da je imao bolju istrajnost od svojih školskih drugova.

Tokom Drugog svjetskog rata, Hillary je bio navigator u kraljevskom novo zelandskom zrakoplovstvu. Bio je dio neuspješne novozelandske ekspedicije na Everest 1951. prije nego što se je pridružio uspješnom britanskom pokušaju 1953.

 Mount Everest 
Postao je član Devete britanske ekspedicije koju je vodio John Hunt. Ekspedicija je ukupno imala 400 ljudi uključujući 362 nosača, 20 Šerpa vodiča i 4.500 kg u rančevima. Tu je upoznao Šerpu Tenzinga Norgaya i s njim postao jedna od ekipa za vrh. Prva naveza došla je na 100 m. od vrha i vratila se zbog problema s kisikom. Dva dana kasnije pošle su istovremeno tri naveze. Dvije su se vratile zbog problema sa kisikom, Hillary i Norgay stigli su prvog dana na 8.500 m. Zajedničkim snagama i međusobnim pomaganjem uspešno su prešli poznatu Hillaryjevu stepenicu, koju Šerpe nazivaju "Tenzingova leđa". U 11:30 29. maja 1953. njih dvojica, kao prvi ljudi na svijetu, stali su istovremeno na vrh Mount Everesta (8.848 m).Kolika je stvarna visina Mount Everesta  Zadržali su se 15 minuta. Tokom uspona na Everest Tenzing je Hillaryju spasio život, što je još više učvrstilo njihovo prijateljstvo.Lista penjača na Everest

Stigao je na vrh od još deset planina Himalaja na drugim putovanjima 1956, 1960–1961. i 1963–1965. Također je stigao do Južnog pola kao dio britanske antarktičke ekspedicije 4. januara 1958.

Postao je vitez Reda Britanskog Carstva 16. jula 1953, Reda Novog Zelanda 1987. te vitez Reda podvezice 23. aprila 1995.

Posvetio je mnogo vremena i napora da bi pomogao Šerpa narodu Nepala kroz svoju "Himalayan Trust" dobrotvornu organizaciju. Uspio je da izgradi mnoge škole i bolnice u ovom zabačenom području Himalaja. Rekao je da smatra ovo svojim najznačajnijim uspjehom. Također je počasni predsjednik Američkog Himalajskog fonda, dobrotvorne organizacije iz Sjedinjenih Američkih Država koja pomaže da poboljša ekologiju i uvjete življenja u Himalajima.

Da bi se obilježila 50. godišnjica prvog uspješnog uspona na Mount Everest, nepalska vlada dala je Hillaryju počasno državljanstvo na posebnoj svečanosti u glavnom gradu Katmanduu. Hillary je prvi strani državljanin koji je dobio tu počast.

Umro je 11. januara 2008. u Aucklandu.

 Reference 

 Vanjski linkovi 

 NZEdge životopis (en.)
 NZ Geographic životopis (en.)
 Himalayan Trust UK stranica (en.)
 Američki Himalajski fond (en.)
 Akademija dostignuća (en.)

Kategorija:Rođeni 1919.
Kategorija:Umrli 2008.
Kategorija:Biografije, Auckland
Kategorija:Novozelandski alpinisti
Kategorija:Novozelandski istraživači
Kategorija:Osvajači Mount Everesta